text: Nagkuha ug tasa ug nagtagay ko sa kape nga nangalisngaw pa sa kahumot. Ang kape nga gitimpla sa akong Misis mao ang regalo sa ako-a sa usa ka higala nga nagtrabaho sa Hedcor, usa ka kompaniya sa Aboitiz nga dunay planta sa hydroelectric didto sa Benguet.
text: #000002
text: Igo lang ko nagsugod sa pagpaningot tungod sa kainit sa kape nga nagpahanap sa akong eye glass tungod sa alisngaw niini, mikuriring ang akong cellphone. Wa ko magdahum nga niadto ka sayo sa buntag dunay magtawag sa ako-a. Ug mas wa ko magdahum sa tawo nga nanawag.
text: #000003
text: Ang akong “caller” mao diay ang akong pag-umangkon nga si Nelson Anasco. Si Nelson mao ang nasulat nako dinhi niining lindog matag karon ug unya ug siya kadtong akong pag-umangkon nga nagtrabaho sa Port Moresby, Papua New Guinea.
text: #000004
text: “Good morning nimo diha ‘Kol Vic. Nelson ni. ‘Musta man ka ‘Kol? Nabasa nako to imo gisulat parti sa ato gi-isturyahan kaniadtong milabay nga semana. Lingaw ko ‘Kol kay ‘at least’ nabasa pud sa ubang mga tawo ang akong mga huna-huna mahitungod sa mga isyu nga nagpasulabi sa atong dakbayan ug sa nasud. Nia na diay ko diri sa Tagum ‘Kol Vic. Niabot ko niadtong milabay nga Martes gikan sa Port Moresby. Bonding una mi sa akong pamilya ‘Kol ug magkita-kita na lang ta sa kasal ni Archie karong Sabado puhon (Bali karong adlawa, Agosto 17, 2019).”
text: #000006
text: “Maayo man ko Nel. Pero sa akong pangidaron ug human sa akong pagretiro gikan sa Davao Light duna nay klaro nga mga timailhan nga nagresiko na ang kapasidad sa akong lawas. Hinuon sa panghuna-huna nagpabilin pa gihapon nga abtik ug mabungahon. Ikaw Nel, kumusta man imong trabaho didto sa Papua, maayo? Wa kay problema sa imong kompaniya?”
text: #000007
text: “Unya Nel, unsa man ang kahimtang sa Port Moresby; ang ekonomya ani ingon man ang panagway sa maong kabisera sa Papua New Guinea?”
text: #000009
text: “Ang tinuod ‘Kol, kon dili makat-on ang kagamhanan sa Papua ug leksiyon gikan sa mga kasinati-an sa atong nasud dili madugay ang paghulat sa mga Papuans nga ang ilang nasud moapas sa kahimtang sa Pilipinas karon — asensado pero nag-antos sa pagkagusbat sa kinaiyahan. Mao nga kon ang ilang kagamhanan didto maniid sa mga nanghitabo sa Pinas ug maghimo ug mga lakang nga mapahiluna ang gitawag nga ‘sustainable development program’ dako ang kahigayonan nga ang maong nasud molambo nga walay dako nga kadaot nga mahitabo sa mga rekursos naturales niini. Mao nga seguro ‘Kol Vic, dako ang klahigayonan nga magpadayon ako sa pagtrabaho didto sa mosunod nga lain pa nga lima ka tuig ngadto sa napoulo ka tuig hangtud mahuman sa pagtungha ang akong bugtong anak nga si Francis Nel.”
  Unya kalit lang nawagtang ang tingog ni Nelson gikan sa pikas linya. Taudtaud nag text siya nga nahutdan kuno siya ug load.
text: #000013